Henry Allingham

Henry William Allingham (født 6. juni 1896, død 18. juli 2009) var en superhundreåring, verdens eldste mann og den eldste overlevende veteranen fra den første verdenskrig. 29. mars 2009 ble han den eldste mannlige briten gjennom tidene, da han på denne datoen ble eldre enn forgjengeren John Evans som døde 112 år og 295 dager gammel. 13. februar 2007 ble han Storbritannias nesteldste person, han er også Europas tredje eldste person og den eldste mannen i Europa. Han ble verdens eldste mann da japaneren Tomoji Tanabe døde 19. juni 2009.

Henry Allingham døde 113 år og 42 dager gammel, mens han sov. Han etterlot seg fem barnebarn, tolv oldebarn, 14 tippoldebarn og ett tipptippoldebarn gjennom sin datter Jean (1923–2001). Etter hans død kom det også frem at han etterlot seg en datter på 89 år, som også har etterkommere. Dette kom overraskende på de fleste da alle trodde at begge hans døtre var døde.

Referanser 

Briter fra første verdenskrig
Superhundreåringer
Personer fra Hackney
Soldater i Royal Navy
Fødsler i 1896
Dødsfall i 2009
Artikler i sjøfart-prosjektet